Zelenskiyning urush paytida kiygan kiyimi va uning narxi ma'lum qilindi

Ukraina prezidenti Vladimir Zelenskiyning urush boshlanganidan buyon kiygan kiyimlari va ularning narxi ma'lum qilindi. Bu haqda “UNIAN” xabar berdi.
Ma'lum qilinshicha, Zelenskiy biznes kostyumlarini futbolka va harbiy uslubdagi qulay shimlarga almashtirgan. Prezident o'zining kiyinish uslubi bilan urush paytida ukrain xalqi bilan birligini ko'rsatishi qayd etilgan. Rossiyaning Ukrainaga hujumi fonida Zelenskiy dastlabki murojaatida xaki rangli futbolkada ko'rinish bergan va bu Ukraina prezidentining harbiy kiyimlari qatoridan joy olgan.
Ba'zi ekspertlar Zelenskiy Ukraina Qurolli kuchlari formasini kiymagani, bu orqali prezident fuqarolarga harbiylar shon-sharafiga mos kelmasligi haqida signal berishini aytgan. Ukraina prezidenti “5.11 Tactical”, “Hallyard”, “281.z” brendlarining futbolkalarini kiygani e'tiborga olingan, ularning narxi o'rtacha 400–600 grivnani (13–20 dollar) tashkil qiladi.
Bundan tashqari, prezident “M-Tac” Ukraina brendidan xaki rangidagi ustki kiyim va harbiy uslubdagi shim (1450 grivna — 49,30 dollar) kiygan. Prezident bir necha marta Amerikaning “5.11 Tactical” brendidagi ustki kiyimlarda ko'rinish bergan, ularning narxi 624 grivnaga (21,22 dollar) baholangan.
Gollandiyaning ovchi, baliqchi va ochiq havo ishqibozlari uchun kiyim-kechak va poyabzal ishlab chiqaradigan “Hallyard” brendning 551 grivna (18,74 dollar) turadigan futbolkasi Zelenskiy garderobidan joy olgan.
Ukraina prezidenti Buchaga 50 dollarlik “Saucony” krossovkasida borgani qayd etilgan.
Eslatib o'tamiz, avvalroq Qirg'iziston prezidentining qimmat kurtkasi muhokamalarga sabab bo'lgandi.